Se dau 700 de lei în plus pe lângă pensie
Diverse categorii de pensionari se vor bucura de un supliment financiar de 700 de lei pe lângă pensie. Ajutorul financiar va ajunge la circa 2,8 milioane de locuințe din România. Banii provin din fonduri europene nerambursabile.
Practic, o parte dintre pensionari va beneficia de o nouă tranșă de 700 de lei creditată pe cardul de energie. Această sumă de 700 de lei face, de fapt, parte din cei 1.400 de lei acordați anual, distribuiți o dată la fiecare șase luni.
Statul român oferă mai mult ajutor persoanelor vulnerabile
Preşedintele României, Klaus Iohannis, a dat recent undă verde legii ce vizează aprobarea Ordonanţei de Urgenţă a Guvernului privind implementarea unor măsuri destinate sprijinirii categoriilor vulnerabile în compensarea preţurilor la energie.
„Sunt considerate vulnerabile categoriile de persoane şi familii care au un venit pe membru de familie sub 2.000 de lei, la care se adaugă şi condiţiile de vârstă corelate cu capacitatea de muncă, fiind îndeplinite astfel toate condiţiile de vulnerabilitate pentru ca o persoană/familie în situaţie de risc de sărăcie să beneficieze de sprijin din fonduri publice pentru a compensa preţurile la energie.”
Guvernul României a justificat emiterea acestui act normativ prin necesitatea acordării unui sprijin temporar pentru aproximativ 2,8 milioane de gospodării vulnerabile pentru a compensa costurile energiei, indiferent de sursa sa, fie că este vorba despre energie electrică, energie termică centralizată, gaze, butelii, lemne de foc, cărbune, peleți și alte surse de încălzire.
Sprijinul financiar acordat este în valoare maximă de 750 de lei per locuință/gospodărie vulnerabilă și poate fi accesat până la data de 31 decembrie 2024.
Categoriile de români care primesc card de energie
Nu toţi românii pot beneficia de aceste carduri. Iată lista decisă de autorităţile de la Bucureşti:
- pensionari cu vârsta de 60 de ani și peste, având venituri lunare de până la 2.000 lei;
- pensionari cu pensie de invaliditate, indiferent de vârstă, cu aceeași limită de venit de până la 2.000 lei lunar;
- persoane cu handicap grav, accentuat sau mediu, având venituri proprii lunare sub pragul de 2.000 lei;
- familiile beneficiare de alocație pentru susținerea familiei, conform Legii nr. 277/2010;
- familiile și persoanele singure care beneficiază de ajutor social, în conformitate cu prevederile Legii nr. 416/2001 privind venitul minim garantat.
Unde se pot plăti facturile cu ajutorul cardului pentru energie:
- la orice subunitate a Poștei Române;
- chiar acasă la beneficiar, cu ajutorul poștașului care vine acolo;
- online, pe site-ul Poștei Române https://www.posta-romana.ro/sprijin-pentru-romania.html.